**Φυλλάδιο 3**

**Κάνοντας την Παιδική Συμμετοχικότητα Πραγματικότητα:
Παράδειγμα Κώδικα Ηθικής σε σύνδεση με την Παιδική Συμμετοχή**

1. Τα παιδιά έχουν δικαίωμα να συμμετέχουν σε θέματα που επηρεάζουν τη ζωή τους. Η συμμετοχή τους πρέπει να είναι σύμφωνη με τις γενικές αρχές της Σύμβασης των Ηνωμένων Εθνών για τα Δικαιώματα του Παιδιού: Το δικαίωμα της μη διάκρισης (Άρθρο 2) και του βέλτιστου συμφέροντος για το παιδί (Άρθρο 3), το δικαίωμα να εκφράζει ελεύθερα τη γνώμη του (Άρθρο 12) και το δικαίωμα στην επιβίωση και την ανάπτυξη (Άρθρο 6).

2. Οι ενήλικες πρέπει να είναι ειλικρινείς με τα παιδιά και τους εαυτούς τους σχετικά με το γιατί επιδιώκουν τη συμμετοχή των παιδιών. Οι προσδοκίες τους για το επίπεδο συμμετοχής των παιδιών πρέπει να είναι κατάλληλες και να σέβονται την ηλικία, τις δεξιότητες, το φύλο και τις εξελισσόμενες ικανότητες του παιδιού.

3. Οι ενήλικες είναι υπεύθυνοι για τη διασφάλιση της προστασίας της σωματικής και ψυχικής ακεραιότητας των παιδιών ανά πάσα στιγμή. Οι συμμετοχικές διαδικασίες θα πρέπει να συμβάλλουν στη βελτίωση της προστασίας και να μην εκθέτουν τα παιδιά σε νέους ή πρόσθετους κινδύνους.

4. Τα παιδιά και οι ενήλικες στις συμμετοχικές διαδικασίες θα πρέπει να συμφωνούν ως προς το ποιες πληροφορίες είναι εμπιστευτικές και πώς θα χρησιμοποιηθούν ευαίσθητες πληροφορίες.

5. Η συμμετοχή πρέπει να συμβάλλει στην προσωπική ανάπτυξη του παιδιού. Εάν οι ενήλικες πιστεύουν ότι δεν είναι προς το συμφέρον των παιδιών να συμμετέχουν σε μια συγκεκριμένη δραστηριότητα, αυτό θα πρέπει να εξηγηθεί και να συζητηθεί με τα παιδιά με ανοιχτό τρόπο και να αναζητηθούν και να ληφθούν υπόψη οι απόψεις τους.

6. Η συμμετοχή αγοριών και κοριτσιών πρέπει να είναι εθελοντική και να βασίζεται στη δική τους ενημερωμένη συγκατάθεση και των κηδεμόνων τους. Η επιλογή «της μη συμμετοχής» θα πρέπει να είναι εύκολη καθ' όλη τη διάρκεια της διαδικασίας.

7. Οι διαδικασίες συμμετοχής αγοριών και κοριτσιών θα πρέπει να είναι δίκαιες, να μην εισάγουν διακρίσεις και να δημιουργούν όσο το δυνατόν λιγότερους αποκλεισμούς. Θα πρέπει να ληφθούν ειδικά μέτρα για να διασφαλιστεί ότι τα παιδιά που θέλουν να συμμετάσχουν μπορούν να το κάνουν.

8. Θα πρέπει να δημιουργηθεί ένα περιβάλλον φιλικό προς τα παιδιά που να πείθει τα παιδιά ότι η συμμετοχή τους γίνεται σεβαστή. Αυτό θα περιλαμβάνει την παροχή χώρου, χρόνου και οργανωτικής κουλτούρας και διαδικασιών που διευκολύνουν τη συμμετοχή των παιδιών στη λήψη αποφάσεων.

9. Οι ενήλικες που διευκολύνουν τη συμμετοχή των παιδιών πρέπει να είναι ικανοί και σίγουροι για το ρόλο και τις ευθύνες τους.

10. Οι συμμετοχικές διαδικασίες θα πρέπει να λαμβάνουν υπόψη τις χρονικές δεσμεύσεις των παιδιών (δηλαδή σχολείο, εξωσχολικές δραστηριότητες και δικαίωμα στην αναψυχή) προκειμένου να αποφευχθούν πρόσθετα βάρη και ο κίνδυνος εκμετάλλευσης.

11.Οι συμμετέχοντες θα πρέπει πάντα να ενημερώνονται για το αποτέλεσμα της συμμετοχικής διαδικασίας.

*Πηγή: Stick & Stones, A Training Manual for Facilitators on to Increase the Involvement of Children in Their Own Protection – 2013 Bangkok, Plan Asia Regional Office”*